РЕПУБЛИКА СРБИЈА
АУТОНОМНА ПОКРАЈИНА ВОЈВОДИНА ГРАД ВРШАЦ

На основу члана 76. став 1. Закона о култури ("Сл. гласник РС", бр. 72/2009, 13/2016 и 30/2016 - испр.), члан 1. Уредбе о критеријумима, мерилима и начину избора пројеката у култури који се финансирају из буџета Републике Србије, аутономне покрајине односно јединица локалне самоуправе (("Сл. гласник РС", бр 105/2016 и 112/2017) и члана 7. Правилника о начину и поступку расподеле средстава за рад и суфинансирање програма/пројеката удружења грађана, организација и савеза из буџета Града Вршац („Службени лист Града Вршца“ бр. 4/2014 и 1/2017), Градско веће Града Вршац
р  а с п  и  с  у ј е

ЈАВНИ КОНКУРС
за суфинансирање програма/пројеката у области културе на територији Града Вршца за другу половину 2020.године.

Град Вршац суфинансираће програме/пројекте из области културе на територији Града Вршаца, на основу Одлуке о буџету Града Вршца за 2020 годину, и то за другу половину 2020. године у износу од 2.000.000,00  динара, а који се распоређују по областима:
1.   Уметничке игре (народна , савремена игра)
2.   Књижевно стваралаштво
3.   Музичко стваралаштво
4.   остала извођења културних програма и културних садржаја

Финансирање и суфинансирање пројеката у култури спроводи се у складу са прописима којима се уређује контрола државне помоћи сходно одредбама Закона о контроли државне помоћи („Службени гласник РС“ бр. 51/09) и члану 1. Уредбе о критеријумима, мерилима и начину избора пројеката у култури који се финансирају из буџета Републике Србије, аутономне покрајине односно јединица локалне самоуправе (("Сл. гласник РС", бр 105/2016 и 112/2017)
О п ш т и у с л о в и  к о н к у р с а

1.	Право учешћа на Конкурсу имају искључиво: уметничка и друга удружења регистрована за обављање делатности културе, као и други субјекти у култури, осим устанива културе чији је оснивач Република Србија, аутономна покрајина или јединица локалне самоуправе.

2.	Критеријуми за доделу средстава су:

- Усклађеност пројекта/програма са свим захтевима конкурса и конкурсне документације
- Да пројекат/програм задовољава општи интерес у области културе у Граду Вршацу.
-	Да подносилац пројекта/програма поднесе извештај о утрошку средстава добијених из буџета Града Вршца у 2020. години.  Извештај о реализацији барем једног пројекта/програма за оног подносиоца који први пут конкурише за средства уколико су конкурисали за одговарајуће пројекте/програме код другог субјекта.
-	Подносиоци пројекта који први пут конкуришу неопходно је да доставе кратак извештај о досадашњим активностима, наступима и слично, а највише на једној страни А4 формата.

Пријава на Конкурс подноси се на посебном обрасцу који је саставни део конкурсне документације и може се наћи на сајту Града Вршца www.vrsac.org.rs или на писарници Градске управе у Вршцу, Трг победе 1.
Уз  пријаву  се  подноси  и  следећа  обавезна пратећа документација:

-	Копија регистрације подносиоца/корисника средстава код надлежног органа са описом и шифром делатности за коју је подносилац/корисник регистрован.

-	Основни подаци o подносиоцу/кориснику средстава

-	Детаљан опис пројекта/програма и детаљна финансијска конструкција - опис, методе и начин реализације, план и врсте активности, корисници обухваћени пројектом, време реализације програма или пројекта и друго (приложити опис највише на 2 странице, уз детаљан опис могуће је приложити публикације, други штампани материјал, као и аудио, видео, дигитални и други материјал о пројекту или подносиоцу).

-	Извештај о утрошку     средстава     добијених     из     буџета     у   другoj   
п овини 2020. године, а корисници средстава који први пут конкуришу за буџетска средства, извештај - доказ да имају искуство у самосталној реализацији барем једног пројекта из других или сопствених средстава.

3.	 Рок за подношење пријаве на Јавни конкурс је 30 дана од  дана објављивања Јавног конкурса у дневном листу „Дневник“.
   Пријаве са прилозима предају се у писарницу Града Вршаца или на адресу Града Вршац, Трг победе 1, 26300 Вршац, са назнаком

За јавни конкурс за суфинансирање програма/пројеката у области културе у
Граду Вршац

Конкурсна документација се не враћа.

4.	Пријаве које се доставе након наведеног рока и са непотпуном документацијом и пријаве послате факсом или електронском поштом, непотписане и неоверене пријаве, као и пријаве корисника којима је Град Вршац у предходном периоду доделила средства за суфинансирање пројеката, а који нису поднели извештај о њиховој реализацији, неће бити разматране.

5.Поступак за доделу средстава води Комисија за спровођење Јавног конкурса за расподелу буџетских средстава удружењима грађана, организацијама и савезима која у року од 30 дана од дана закључења Јавног конкурса, доставља предлог за расподелу средстава Градоначелнику Града.

6.	Градоначелник доноси Решење о додели средстава опредељених Јавним конкурсом у року од 8 дана од дана пријема документације од стране Комисије.
6.	
7.	Решење о додели средстава објављује се  у средствима јавног информисања, на сајту Града и у «Службеном листу Града Вршца».

8.	На основу Решења о додели средстава, Градоначелник закључује уговор са корисником средстава у коме ће се регулисати међусобна права и обавезе након чега ће се извршити уплата додељених средстава.

9.	Комисија задржава право да од подносиоца пријаве, ако се за тим укаже потреба, захтева додатну документацију и информацију или да изврши контролу на лицу места, односно захтева испуњење додатних услова.

Јавни конкурс објавити на сајту Града Вршаца истог дана када буде објављен и у „Дневнику“.

Градско  веће
Градоначелник Града Вршца Драгана Митровић